中西區海濱長廊中環段

中西區海濱長廊中環段，香港公園之一，遊樂場之一，喺中環，去到金鐘，近龍和道，中西區海濱長廊一截，英文叫。行政上歸中西區。設施有海濱長廊、觀景臺、草坪、文化廣場、園景花園、狗公園、寵物公園。全日開放。歸康樂及文化事務署管。

中環一頭，近中環十號碼頭。金鐘一頭，近添馬公園，駁通灣仔臨時海濱花園。園邊有段海皮，有中區軍用碼頭，公眾無得入去。

其他兩截，一截中西區海濱長廊上環段，喺上環。另一截中西區海濱長廊西區副食品批發市場段，喺西區副食品批發市場，即西營盤到石塘嘴。

史
公園跟中環新海濱城市設計研究所建議而起，起喺中環填海計劃第三期，新填地上。而海濱走廊前期工程，二〇一〇年五月，土木工程拓展署咨詢中西區區議會。收集意見後，二〇一〇年底，新填地已填好大部份，預計二〇一一年填完，署方匯報海濱事務委員會，並且開工。

前期工程主要種草種樹，建簡單設施，以唔阻長遠營造為前題。預計二〇一二年初搞掂，添馬公園行到中環十號碼頭。故此，二〇一一年八月，康樂及文化事務署，提議起為現名。前期有海邊行人路，有休憩花園，有觀景臺，有小食亭，有洗手間，有避雨亭。

公園二〇一三年主要完工。二〇一四年初，寵物公園都搞掂。

攷

香港嘅公園
類:香港遊樂場
金鐘